stanford-oval/wikipedia huggingface dataset:
ג'וליה לטלו
הערות שוליים

↑  אלכס סייץ-וולד, Republican Julia Letlow wins special congressional election in Louisiana, NBC News projects, באתר NBC News‏, 21 במרץ 2021 (באנגלית)
↑  אדם לוי, Julia Letlow makes history in Louisiana's 5th District special election while 2nd District goes to runoff, באתר CNN‏, 22 במרץ 2021 (באנגלית)
↑  טיילר ברידג'ס, Julia Letlow, picking up torch from her late husband, is favored to win congressional race, באתר The Advocate‏, 15 במרץ 2021 (באנגלית)
↑  ג'וליה ג'אנל בראנהיל, Giving Meaning to Grief: The Role of Rituals and Stories in Coping with Sudden Family Loss, באתר Scholar Commons (באנגלית)
↑  Family obituary for Louisiana Congressman-elect Luke Letlow, who died from COVID complications, באתר The News Star‏, 1 בינואר 2021 (באנגלית)
↑  Letlow named director of external affairs and strategic communications at ULM, באתר The News Star‏, 10 באוקטובר 2018 (באנגלית)
↑  בוני בולדן, Who made the cut? 7 candidates in the running for ULM president, באתר The News Star‏, 18 במאי 2021 (באנגלית)
↑  מלינדה דסלייט, Louisiana Congressman-elect Luke Letlow dead from COVID-19, באתר AP‏, 30 בדצמבר 2020 (באנגלית)
↑  מלינדה דסלייט, Widow of Louisiana congressman-elect qualifies for election, באתר AP‏, 22 בינואר 2021 (באנגלית)
↑  אמילי ג'ייקובס, Trump endorses widow of Rep.-elect Luke Letlow for Louisiana House seat, באתר ניו יורק פוסט, 11 במרץ 2021 (באנגלית)
↑  סימון פת'ה, Replacing husband who died from Covid-19, Julia Letlow hopes to bring her own experience to Congress, באתר CNN‏, 21 במרץ 2021 (באנגלית)
↑  מורגן וינסור, Julia Letlow wins Louisiana special election to replace husband in Congress who died from COVID-19, באתר ABC News‏, 21 במרץ 2021 (באנגלית)
↑  גרג הילבורן, Louisiana Republican Julia Letlow joins Congress, narrowing Democrats' advantage, באתר USA Today‏, 14 באפריל 2021 (באנגלית)
| --- | --- |
בקרת זהויות :  SNAC: w62c9pnf  S2AuthorId: 152706880  US Congress: L000595
ניק לנגוורת'י

ניק לנגוורת'י (באנגלית: Nicholas A. Langworthy ;נולד ב-27 בפברואר 1981) הוא פוליטיקאי אמריקאי המכהן כחבר בבית הנבחרים של ארצות הברית מטעם מחוז הקונגרס ה-23 של מדינת ניו יורק מאז 2023. לנגוורת'י, חבר המפלגה הרפובליקנית, הוא גם יושב ראש הוועדה הרפובליקנית במדינת ניו יורק, אליה מונה ביולי 2019 לאחר שעמד בראש הוועדה הרפובליקנית של מחוז ארי, ניו יורק מאז 2010. הוא כיהן כיו"ר המפלגה בניו יורק בגיל הצעיר ביותר בתולדות המפלגה.
ביוגרפיה

לנגוורת'י נולד בג'יימסטאון, ניו יורק ב-1981. הוא למד בבית הספר המרכזי של פיין ואלי בעיר הולדתו, וסיים את לימודיו בשנת 1999. לאחר סיום הלימודים, הוא למד באוניברסיטת ניאגרה, שם הקים את שלוחת הרפובליקנים באוניברסיטה. הוא סיים את לימודיו בניאגרה עם תואר ראשון במדעי המדינה.
לאחר שהתמחה במשרדו של המושל ג'ורג' פטאקי וניהל קמפיין לקונגרס עבור ברט זומר בשנת 2000, לאנגוורת'י מונה לעבוד תחת חבר הקונגרס תומאס מ. ריינולדס. הוא ניהל את מסעות הבחירות המוצלחים של ריינולדס בשנים 2004 ו-2006. בזמן שעבד עבור ריינולדס, לנגוורת'י פגש את אשתו לעתיד, ארין בייקר, שעבדה גם כן בצוות של ריינולדס. לנגוורת'י ניהל מאוחר יותר את הקמפיין המוצלח של 2008 של הנציג כריס לי ושימש כמנהל המשרד המחוזי של לי עד מאי 2010.
לנגוורת'י הוא המייסד והנשיא של חברת הסקרים, Liberty Opinion Research.
לאחר שיו"ר הוועדה הרפובליקנית של מחוז ארי, ג'יימס פ. דומגלסקי, התפטר מתפקידו ב-2010 כדי להתמודד לסנאט של מדינת ניו יורק, לנגוורת'י זכה פה אחד בבחירות מיוחדות לראשות, והפך ליו"ר הצעיר ביותר של כל אחת מהמפלגות בהיסטוריה של מחוז אירי. בשנת 2016, הנשיא הנבחר דונלד טראמפ הודיע שלנגוורת'י יכהן בוועד המנהל של צוות המעבר שלו. לנגוורת'י היה תומך נלהב בקמפיין הנשיאותי של טראמפ.
בשנת 2018, לנגוורת'י החל בקמפיין לראשות הוועדה הרפובליקנית של מדינת ניו יורק נגד יו"ר המדינה המכהן אד קוקס. ב-20 במאי 2019, לאחר שהיו"ר הרפובליקני של מחוז מונרו ביל רייליך הודיע על תמיכתו בלנגוורת'י, הודיע קוקס כי הוא מסיר את מועמדותו לכהונה חדשה כיו"ר. ב-1 ביולי 2019, לנגוורת'י מונה ליושב ראש הוועדה הרפובליקנית של מדינת ניו יורק. הוא היו"ר המדינה הצעיר ביותר בתולדות המפלגה.
ביוני 2022, הודיע נציג כריס ג'ייקובס כי לא יתמודד לקדנציה נוספת בבית הנבחרים. הוא הכריז לאחר מכן על מועמדותו למושב, המייצג חלק ממחוז אירי ורוב המחוז הדרומי. הוא ניצח בפריימריז הרפובליקני ב-24 באוגוסט, כשניצח את קרל פלדינו. בבחירות הכלליות ניצח את המועמד הדמוקרטי מקס דלה פיה. הוא הושבע לתפקידו בראשית 2023.
הערות שוליים

↑  ניק לנגוורת'י
↑  The Associated Press, New York GOP formally taps Langworthy as new leader, syracuse, ‏2 ביולי 2019 (באנגלית)
| --- | --- |
בקרת זהויות :  US Congress: L000600
טומי טוברוויל

תומאס האולי טוברוויל (באנגלית: Thomas Hawley Tuberville; נולד ב-18 בספטמבר 1954) הוא מאמן פוטבול ושחקן עבר בענף הספורט, המכהן כחבר הסנאט של ארצות הברית מטעם מדינת אלבמה מאז ינואר 2021. בבחירות 2020 היה מועמד המפלגה הרפובליקנית לסנאט האמריקאי באלבמה, ובבחירות אלה גבר על הסנאטור הדמוקרטי המכהן דאג ג'ונס. הוא נכנס לתפקידו ב-3 בינואר 2021 עם התכנסות הקונגרס ה-117 של ארצות הברית.
ביוגרפיה > תחילת דרכו

טוברוויל נולד וגדל בעיר קמדן שבארקנסו, אחד מבין ילדיהם של צ'ארלס ואוליב טוברוויל. בשנת 1972 סיים את לימודיו התיכוניים בבית הספר התיכון הרמוני גרוב השוכן בעיר הולדתו. הוא למד באוניברסיטת דרום ארקנסו, שם שיחק פוטבול בקבוצת "מולדריידרס" של האוניברסיטה, ושיחק שנתיים בקבוצת הגולף. ב-1976 השלים באוניברסיטה לימודי תואר ראשון בחינוך גופני.
ביוגרפיה > מאמן פוטבול

טוברוויל אימן לראשונה בבית הספר התיכון ארמיטאז' השוכן בעיר בעלת אותו השם. כמו כן, הוא היה עוזר מאמן באוניברסיטת המדינה של ארקנסו. לאחר מכן החל טוברוויל להתקדם במעלה סולם הדרגות באוניברסיטת מיאמי: ב-1993 שימש רכז הגנה וזכה שלוש פעמים באליפות הלאומית במהלך כהונתו שם (1986–1994). בשנת 1994 החליף טוברוויל את בוב דייווי כרכז הגנה תחת ריצ'רד קופלנד סלוקום באוניברסיטת טקסס A&M.
בדצמבר 1994 מונה למאמן הראשי של קבוצת הפוטבול באוניברסיטת מיסיסיפי. בעונה הראשונה סיימה הקבוצה במאזן 6–5. בעונתו השלישית סיימה הקבוצה במאזן 8–4 ולראשונה מזה חמש שנים שיחקה במוטור סיטי בול, אחד ממשחקי הגמר של ה-NCAA, בו גברה על אוניברסיטת מרשל. בדצמבר 1998 עבר לאמן את אוניברסיטת אובורן, תחת הדרכתו זכתה הקבוצה חמש פעמים באליפות ליגת ה-SEC ובעונת 2004 סיימה כמדורגת שנייה במדינה כולה עם מאזן מושלם של 13 ניצחונות ללא הפסד. בינואר 2010 מונה למאמן אוניברסיטת טקסס טק ואימן אותה עד שבדצמבר 2012 הודיע על התפטרותו לטובת אימון אוניברסיטת סינסינטי. בשתי העונות הראשונות שלו כמאמן סיימה הקבוצה במאזן 9–4 והפסידה במשחקי הגמר, בעונת 2015 סיימה במאזן 7–5 ובעונת 2016 במאזן של 4–8, שהוביל להתפטרותו בתום העונה מאימון הקבוצה.
ביוגרפיה > קריירה פוליטית

באוגוסט 2018 העתיק טוברוויל את מגוריו מפלורידה לאלבמה מתוך כוונה להתמודד אל הסנאט של ארצות הברית בשנת 2020. באפריל 2019 הכריז רשמית על התמודדותו בבחירות המקדימות של המפלגה הרפובליקנית למושב הסנאט המאויש בידי דאג ג'ונס הדמוקרטי. טוברוויל ניהל מסע בחירות שנתפס "על אש קטנה", עם מעט הופעות תעמולה שנקבעו מראש או מסיבות עיתונאים. הוא קָשַׁר קֶשֵׁר הדוק עם נשיא ארצות הברית דונלד טראמפ, והצהיר כי הוא תומך ביוזמתו של טראמפ לבנות חומה בגבול ארצות הברית—מקסיקו, כמו גם בהפחתת החוב הלאומי. דובר הבית הלבן לשעבר שון ספייסר, היה חבר בסגל מטה הבחירות של טוברוויל.
ב-10 במרץ 2020 הנשיא טראמפ הביע תמיכה באורח רשמי במועמדותו של טוברוויל, על פניו של ג'ף סשנס. רבים בעיתונות ייחסו את תמיכתו של טראמפ בטוברוויל בשל היחסים העכורים בין הנשיא לתובע הכללי לשעבר סשנס בשל החלטת האחרון להשעות עצמו מחקירת התערבות רוסיה בבחירות לנשיאות ארצות הברית ב-2016. גם טוברוויל הוסיף לתקוף את סשנס בעניין זה, ובכרזות תעמולה גרס כי סשנס "לא היה מספיק גבר כדי לעמוד לצד הנשיא טראמפ כשהדברים נעשו קשוחים".
ב-3 במרץ 2020, יום הבחירות המקדימות, סיים טוברוויל במקום הראשון עם 33.4% מהקולות. אחריו ניצב ג'ף סשנס, לשעבר התובע הכללי של ארצות הברית ואותו אחד שאייש את המושב בסנאט אליו התמודדו, שקיבל 31.6% מקולות הבוחרים. מכיוון שאיש לא גרף למעלה מ-50% מהקולות, נקבע סיבוב שני לבחירות ל-31 במרץ, אך בעקבות התפרצות נגיף הקורונה בארצות הברית נדחה הסבב השני ל-14 ביולי. ב-15 ביולי זכה טוברוויל רשמית במועמדות הרפובליקנית כשלו 60.7% מהקולות ובהמשך גבר בבחירות הכלליות על הסנאטור הדמוקרטי המכהן דאג ג'ונס.
הוא נכנס לתפקידו ב-3 בינואר 2021.
הערות שוליים

↑  ביל בארו וקים צ'נדלר, Tuberville defeats Sessions, wins Alabama Senate GOP primary, באתר AP‏, 15 ביולי 2020 (באנגלית)
↑  דייל ג'קסון, Tuberville moved to Alabama to run for Senate in August 2018 — but voted in Florida in last November’s election, באתר Yellow Hammer News‏, 2018 (באנגלית)
↑  דייב קלארק, Tommy Tuberville, former UC Bearcats coach, declares he'll run for U.S. Senate in Alabama, באתר The Cincinnati Enquirer‏, 6 באפריל 2016 (באנגלית)
↑  מגי הברמן, Trump Endorses Tommy Tuberville (and Not Jeff Sessions) for Senate in Alabama, באתר הניו יורק טיימס, 10 במרץ 2020 (באנגלית)
↑  בריאן ליים, Tommy Tuberville defeats Jeff Sessions in Alabama Republican Senate runoff, באתר USA Today‏, 14 ביולי 2020 (באנגלית)
↑  אלנה מור, Jeff Sessions Loses Comeback Bid For Alabama Senate Seat, באתר NPR‏, 14 ביולי 2020 (באנגלית)
↑  ג'ונתן קרל, קווין סקנלאן וקנדל קרסון, Former Auburn coach Tommy Tuberville defeats Jeff Sessions in Alabama Senate runoff, באתר ABC News‏, 15 ביולי 2020 (באנגלית)
| --- | --- |
בקרת זהויות :  SNAC: w6pd3tf2  US Congress: T000278
סוזי לי

סוזן מרי קלי לי (באנגלית: Suzanne Marie Kelley Lee; נולדה ב-7 בנובמבר 1966) היא פוליטיקאית ואשת חינוך אמריקאית, המכהנת כחברת בית הנבחרים של ארצות הברית מטעם מחוז הקונגרס השלישי של מדינת נבדה, מאז 2019.
ביוגרפיה

לי נולדה בעיר קנטון (אנ') שבמזרח מדינת אוהיו, בתם של וורן וג'ואן קלי. אביה עבד במפעל לייצור פלדה, והיא עבדה לראשונה בגיל שמונה כמחלקת עיתונים. לי סיימה את לימודיה הגבוהים באוניברסיטת קרנגי מלון השוכנת בפיטסבורג שבפנסילבניה.
לאחר שעברה ללאס וגאס ב-1993, נהייתה לי המנהלת המייסדת של מיזם "משחקי מרכז העיר", המציע מסגרות אחרי שעות בית ספר עבור ילדים. החל משנת 2010 כיהנה לי כנשיאת "הקהילות בבתי הספר" בנבדה, ארגון למניעת נשירה מהלימודים. במהלך העשור השני של המאה ה-21 המשיכה לי בעשייה חינוכית והייתה חברה במספר ועדות מייעצות בתחום החינוך.
בבחירות 2016 התמודדה לי לבית הנבחרים של ארצות הברית מטעם מחוז הקונגרס הרביעי של נבדה בבחירות המקדימות שנערכו במפלגה הדמוקרטית. היא הפסידה בבחירות המקדימות לרובן קיהואן בפער של 19%. היא סיימה במקום השלישי מאחורי חבר בית המחוקקים של נבדה לשעבר לוסי פלורס, שקיבלה 25.6% מקולות הבוחרים.
בבחירות 2018 התמודדה לבית הנבחרים הפעם בשאיפה לייצג את מחוז הקונגרס השלישי של נבדה בעקבות התפטרותה של ג'קי רוזן, שפרשה לאחר כהונה אחת בלבד אחרי שנבחרה לסנאט של ארצות הברית. לי זכתה בבחירות המקדימות וגברה על שישה מועמדים אחרים עם 66.9% מקולות הבוחרים. ביום הבחירות הכלליות ניצחה את דני ארקניאן, מועמד המפלגה הרפובליקנית עם 52% מהקולות. ב-18 בדצמבר 2019 הצביעה לי בעד שני סעיפי ההדחה של נשיא ארצות הברית דונלד טראמפ. לי חברה בוועדה לענייני חיילים משוחררים ובוועדת החינוך והעבודה.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  מישל רינדלס, Democratic education advocate Susie Lee jumps into competitive House race after primary loss in 2016, באתר נבדה אינדיפנדנט, 14 בספטמבר 2017 (באנגלית)
↑  לוקאס מ. תומאס, Lee makes political debut in CD4 race, באתר Thespectrum.com‏, 21 במרץ 2016 (באנגלית)
↑  AP‏, Susie Lee wins Nevada's 3rd Congressional District seat, באתר וושינגטון פוסט, 12 בדצמבר 2018 (באנגלית)
↑  שון או'קיי וזכארי ב. וולף, How each member of the House voted on impeachment, באתר CNN‏, 18 בדצמבר 2019 (באנגלית)
| --- | --- |
בקרת זהויות :  SNAC: w6x74chd  US Congress: L000590
לורל לי

לורל פרנסס לי (באנגלית: Laurel Frances Lee; נולדה ב-26 במרץ 1974) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס ה-15 של מדינת פלורידה. טרם שירותה בבית הנבחרים האמריקאי, כיהנה לי כמזכירת המדינה של פלורידה בשנים 2019–2022 וכשופטת בבית המשפט המחוזי ה-13 בפלורידה.
ביוגרפיה

לי נולדה בקליבלנד שבאוהיו. היא החלה את הקריירה המשפטית שלה כעורכת דין במשרד עורכי הדין קרלטון פילדס בשנת 2003, ולאחר מכן עברה לסנגוריה הציבורית כפרקליטה מסייעת ב-2005. משנת 2007 ועד למינויה אל כס השיפוט, הייתה לי עוזרת התובע הפדרלי במחוז התיכון של פלורידה. בשנת 2013 מונתה בידי מושל פלורידה ריק סקוט לשופטת בבית המשפט המחוזי ה-13 של פלורידה, שבתחום שיפוטו מחוז הילסבורו. בבחירות 2014 נבחרה ללא התנגדות לתקופת כהונה מלאה.
ב-28 בינואר 2019 מונתה לי למזכירת המדינה של פלורידה בידי המושל רון דה-סנטיס. היא החליפה את המזכיר המתפטר מייק ארטל, שעזב לאחר פחות מחודש בתפקיד כאשר נחשף תצלום שלו משנת 2005 מאופר בבלאקפייס כחלק מתחפושת ליל כל הקדושים של קורבן הוריקן קתרינה. באוקטובר 2020, שבועות מספר טרם הבחירות הכלליות באותה השנה, דרשה לי להשמיט פושעים מרשימות הבוחרים אם יש להם חובות לבית משפט. ביקורת נמתחה על הדרישה; ב"פוליטיקו" כינו את הצעד "מהלך מפתיע באישון ליל שמגיע לאחר שיותר מ-2 מיליון איש כבר הצביעו בבחירות לנשיאות". החלטתה של לי לא הופצה לציבור הרחב, אלא רק לפקידי הבחירות המקומיים.
ב-12 במאי 2022 הכריזה לי על התפטרותה מתפקיד מזכירת המדינה, כשבעה חודשים לפני בחירות 2022. היא בחרה שלא לנמק את התפטרותה. ב-17 במאי הודיעה כי תתמודד לבית הנבחרים של ארצות הברית במחוז הקונגרס ה-15 של פלורידה. ביום הבחירות הכלליות ניצחה בפער גדול, והחלה את כהונתה עם התכנסות הקונגרס ה-118 של ארצות הברית.
הערות שוליים

↑  Governor Ron DeSantis Appoints Judge Laurel M. Lee As Florida Secretary Of State, באתר CBS News‏, 28 בינואר 2019 (באנגלית)
↑  Two UF grads appointed to Hillsborough judgeships, באתר טמפה ביי טיימס, 7 במאי 2013 (באנגלית)
↑  ג'יימס קול, Gov. Ron DeSantis names Tampa judge Laurel M. Lee Florida Secretary of State, באתר Tallahassee Democrat‏, 28 בינואר 2019 (באנגלית)
↑  Tampa Judge Replaces Official Who Resigned Over Blackface Photos, באתר Seminole Heights, FL Patch‏, 28 בינואר 2019 (באנגלית)
↑  גרי פיינאאוט, Florida acts to remove felons from voter rolls as election looms, באתר פוליטיקו, 15 באוקטובר 2020 (באנגלית)
| --- | --- |
בקרת זהויות :  US Congress: L000597
ניק ללוטה

ניקולס ג'וזף ללוטה (באנגלית: Nicholas Joseph LaLota; נולד ב-23 ביוני 1978) הוא פוליטיקאי ואיש עסקים אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת ניו יורק. ללוטה הוא חבר המפלגה הרפובליקנית.
ביוגרפיה

ללוטה נולד ב-23 ביוני 1978 בעיר ביי שור (Bay Shore) שבניו יורק. בשנת 1996 השלים את לימודיו התיכוניים בתיכון סנט אנתוני השוכן בפרוור האמיד סאות' הנטינגטון, ובשנת 2000 היה לבוגר האקדמיה הימית של ארצות הברית. במשך שמונה שנים שירת בצי ארצות הברית, ושלוש פעמים הוצב בשליחות מבצעית מעבר לים. בנוסף, הוא בעל תואר שני במנהל עסקים ובמשפטים מאוניברסיטת הופסטרה.
בראשית דרכו הפוליטית היה ללוטה ראש הסגל של נציב מחוז סאפוק קווין מקפרי. הוא גם כיהן כחבר במועצת הבחירות של מחוז סאפוק וכן כנאמן במועצת העיר אמיטיוויל שבניו יורק. בבחירות 2022 התמודד ללוטה לבית הנבחרים של ארצות הברית במחוז הקונגרס הראשון של ניו יורק במקומו של נציג המחוז המכהן לי זלדין, שפרש כדי להתמודד לתפקיד מושל ניו יורק. בבחירות הכלליות ניצח ללוטה את ברידג'ט פלמינג, מועמדת המפלגה הדמוקרטית, ונבחר אל הקונגרס ה-118 של ארצות הברית.
ב-27 בדצמבר 2022, עוד בטרם השבעתו לקונגרס, נהיה ללוטה לאחד הרפובליקנים הראשונים שקראו לבצע חקירה מלאה של ועדת האתיקה של בית הנבחרים של ארצות הברית בדבר הטענות הכוזבות בקורות חייו של עמיתו הרפובליקני מלונג איילנד, ג'ורג' סנטוס.
הערות שוליים

↑  New York New Members 2023, באתר The Hill‏, 17 בנובמבר 2022 (באנגלית)
↑  טים גאנון, Former Suffolk BOE commissioner, Nick LaLota, announces campaign for Congress; Zeldin picks lieutenant governor, באתר The Suffolk Times‏, 24 בפברואר 2022 (באנגלית)
↑  מייקל גורמלי, Fleming, LaLota vie to replace Zeldin in 1st Congressional District, באתר ניוזדיי, 20 באוקטובר 2022 (באנגלית)
↑  ג'וליה שפירו, Incoming GOP congressman from NY calls for full House ethics investigation into Santos, באתר The Hill‏, 27 בדצמבר 2022 (באנגלית)
| --- | --- |
בקרת זהויות :  US Congress: L000598
סאמר לי

סאמר לין לי (נולדה ב-26 בנובמבר 1987) היא פוליטיקאית ופעילה חברתית אמריקאית. לי מכהנת כחבר בית הנבחרים של ארצות הברית מטעם מחוז הקונגרס ה-12 של פנסילבניה. לפני כן הייתה חברה בבית הנבחרים של פנסילבניה והייתה האישה האפרו-אמריקאית הראשונה שמייצגת את דרום-מערב פנסילבניה בבית הנבחרים המדינתי.
לי הייתה המועמדת הדמוקרטית בבחירות 2022 לייצוג מחוז הקונגרס ה-12 של פנסילבניה בבית הנבחרים של ארצות הברית. היא ניצחה בבחירות וגברה על המועמד הרפובליקני ועם השבעתה בינואר 2023 נהייתה לאישה האפרו-אמריקאית הראשונה מפנסילבניה המכהנת כחברת בית הנבחרים האמריקאי.
ביוגרפיה

לי גדלה במערב פנסילבניה היא סיימה את לימודיה באוניברסיטת המדינה של פנסילבניה ב-2009 עם תואר במשפטים מאוניברסיטת הווארד.
לי קראה תיגר על הנציג המכהן של המחוז ה-34 של פנסילבניה בבית הנבחרים של המדינה, פול קוסטה והחליטה לרוץ בבחירות נגדו. בפריימריז שנערכו היא הביסה אותו לאחר שקיבלה 67.8% מהקולות, בהמשך ניצחה לי גם בבחירות הכלליות ונבחרה לבית הנבחרים של פנסילבניה. היא קיבלה לאורך הקמפיין את תמיכתם של ארגון הסוציאליסטים הדמוקרטיים של אמריקה.
באוקטובר 2021 הכריזה לי כי בכוונתה להתמודד על ייצוג מחוז הקונגרס ה-18 של פנסילבניה, זאת לאחר שהנציג המכהן של המחוז, מייק דויל הודיע על פרישתו מהחיים הפוליטיים. לאחר שינוי גבולות של מחוזות הקונגרס בהם רוב המחוז ה-18 הישן, כולל פיטסבורג הפכו למחוז ה-12, הודיעה לי כי בכוונתה להתמודד על ייצוג מחוז זה.
לי ניצחה בפריימריז שנערכו במאי 2022 והביסה את יריבה, סטיב ארווין, בקרב צמוד ולאחר שקיבלה פחות מ-1,000 קולות יותר ממנו. בבחירות הכלליות שנערכו בנובמבר של אותה שנה ניצחה לי את המועמד הרפובליקני מייק דויל (שאינו קשור לחבר בית הנבחרים הפורש) ונבחרה לייצג את מחוז הקונגרס ה-12 של פנסילבניה (הנציג הקודם של המחוז היה פרד קלר). היא נכנסה לתפקידה בינואר 2023 והצטרפה לקבוצת הסקווד.
הערות שוליים

↑  Deto, Ryan (23 במאי 2018). "Sara Innamorato and Summer Lee say their victories can open doors for non-traditional and minority candidates in Pittsburgh". Pittsburgh City Paper. נבדק ב-2020-02-02. {{cite news}}:  (עזרה)
↑  Daniels, Cheyanne M. (9 בנובמבר 2022). "Summer Lee becomes first Black woman elected to Congress from Pennsylvania". The Hill. נבדק ב-9 בנובמבר 2022. {{cite news}}:  (עזרה)
↑  "Representative Summer Lee". Pennsylvania General Assembly. (באנגלית). נבדק ב-23 במרץ 2019. {{cite web}}:  (עזרה)
↑  Taylor Jr., Rob. "Summer Lee strives to brighten her community, as she runs for state House seat". New Pittsburgh Courier (באנגלית). נבדק ב-3 במרץ 2019. {{cite web}}:  (עזרה)
↑  Collier, Sean (17 באוקטובר 2018). "Q & A: Summer Lee – Why She Won and What's Next". Pittsburgh Magazine. נבדק ב-18 באוקטובר 2021. {{cite web}}:  (עזרה)
↑  Gregory Krieg (19 באוקטובר 2021). "Progressive champion Summer Lee enters Pennsylvania primary to replace retiring Rep. Mike Doyle". CNN. נבדק ב-2021-10-20. {{cite web}}:  (עזרה)
↑  Koscinski, Kiley (23 בפברואר 2022). "In new Pennsylvania congressional map, some U.S. House candidates find themselves in new districts". נבדק ב-3 במרץ 2022. {{cite news}}:  (עזרה)
↑  Solender, Andrew (20 במאי 2022). "Summer Lee wins PA House primary in triumph for the Squad". Axios. נבדק ב-21 במאי 2022. {{cite news}}:  (עזרה)
| --- | --- |
בקרת זהויות :  US Congress: L000602
ג'ון מולנאר

ג'ון רוברט מולנאר (באנגלית: John Robert Moolenaar; נולד ב-8 במאי 1961) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת מישיגן מאז 2015. מולנאר, חבר המפלגה הרפובליקנית, היה טרם היבחרו אל הקונגרס האמריקאי חבר בית המחוקקים במישיגן — תחילה בבית הנבחרים המדינתי בשנים 2003–2008 ואחר כך בסנאט בשנים 2011–2014.
ביוגרפיה

מולנאר נולד ב-8 במאי 1961 במידלנד שבמישיגן, צאצא למשפחה של הולנדים-אמריקאים. בשנת 1983 קיבל תואר ראשון ממכללת הופ (Hope College) השוכנת בעיר הולנד שבמישיגן. ב-1989 השלים מולנאר באוניברסיטת הרווארד לימודי תואר שני במנהל ציבורי. בהכשרתו מולנאר כימאי, ובעבר עבד בחברת "דאו כימיקלים" במשך שמונה חודשים בטרם נכנס לפוליטיקה של ארצות הברית. מולנאר עבד גם כעוזר פרלמנטרי עבור ביל שוּטֶה (Schuette), חבר בסנאט המדינתי של מישיגן. טרם היבחרו אל בית המחוקקים היה חבר במועצת העירייה של מידלנד בין השנים 1997–2000.
בבחירות 2002 נבחר אל בית הנבחרים של מישיגן, שם מילא שלוש תקופות כהונה. ב-2010 נבחר לסנאט המדינתי של מישיגן, והחל את כהונתו ב-1 בינואר 2011. בבחירות 2014 התמודד מולנאר אל בית הנבחרים של ארצות הברית במחוז הקונגרס הרביעי של מישיגן. בבחירות מקדימות שהתקיימו במפלגה הרפובליקנית באוגוסט 2014 גבר מולנאר על פול מיטשל עם 52.4% מהקולות. ביום הבחירות הכלליות נבחר אל הקונגרס האמריקאי כשגרף 56.5% מקולות הבוחרים.
מולנאר הושבע לתפקידו בראשית ינואר 2015, מיד עם התכנסות הקונגרס ה-114 של ארצות הברית. בשנת 2019 מולנאר ועמיתו לייצוג מישיגן בבית הנבחרים אנדי לוין הציגו חקיקה לעיכוב בן שנתיים של כל גירוש עיראקים בארצות הברית חזרה לעיראק.
בדצמבר 2020 נמנה מולנאר בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.
בשנת 2023 מולנאר החל לייצג אזור בחירה מס' 2, בבחירות של שנת 2024 ביל הייזינגה החל לייצג אזור בחירה מס' 4.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  John Moolenaar's Biography, באתר Vote Smart (באנגלית)
↑  כריס גלרדי, Could This Immigrant Group Get Relief in the Trump Era?, באתר מגזין פוליטיקו, 12 ביולי 2019 (באנגלית)
↑  מייקל ר. בלוד וניקולס ריקרדי, Biden officially secures enough electors to become president, באתר AP‏, 5 בדצמבר 2020 (באנגלית)
↑  הניו יורק טיימס, ביהמ"ש העליון בארה"ב דחה את התביעה של טקסס נגד תוצאות הבחירות, באתר הארץ, 12 בדצמבר 2020
| --- | --- |
בקרת זהויות :  US Congress: M001194
טרייסי מאן

טרייסי רוברט מאן (באנגלית: Tracey Robert Mann; נולד ב-17 בדצמבר 1976) הוא איש עסקים ופוליטיקאי אמריקאי. הוא חבר בית הנבחרים האמריקאי מטעם מחוז הקונגרס ה-1 של קנזס, הוא מכהן בתפקיד זה מאז ינואר 2021.
ביוגרפיה

מאן נולד בעיר קווינטר (אנ') שבצפון מערב קנזס.
בינואר 2018, שבועיים לאחר שג'ף קולייר התמנה לתפקיד מושל קנזס, נבחר מאן כסגן המושל תחתיו, הוא הושבע לתפקיד זה ב-14 בפברואר אותה שנה.
במהלך מסע הבחירות של מאן לבית הנבחרים של ארצות הברית במחוז הקונגרס הראשון של קנזס, חזר מאן שוב שוב על הטענה השקרית כי נשיא ארצות הברית לשעבר ברק אובמה אינו אזרח ארצות הברית, וגרס כי עליו להציג את תעודת הלידה שלו על מנת להוכיח לציבור שהוא אכן אזרח אמריקאי. עם זאת, זמן מה לאחר השמעת טענות אלה, חזר בו מאן מהאשמות חסרות-השחר ולדבריו "הוא כבר זמן מה מאמין שהנשיא השחור הראשון של ארצות הברית הוא אכן אזרח אמריקאי".
לאחר שנציג מחוז הקונגרס הראשון של קנזס, רוג'ר מרשל הכריז על פרישתו מבית הנבחרים בשל התמודדותו אל הסנאט של ארצות הברית, הכריז מאן כי יתמודד למושבו של מרשל. ב-4 באוגוסט 2020 זכה מאן בבחירות המקדימות שהתקיימו במפלגה הרפובליקנית, והמשיך לבחירות הכלליות בנובמבר שם גבר על המועמד הדמוקרטי, קאלי ברנט. הוא הביס את ברנט וגרף כ-71% מהקולות.
מאן מתגורר בעיר סלינה שבקנזס.
הערות שוליים

↑  The Wichita Eagle. "Colyer picks former congressional candidate as lieutenant governor, running mate". נבדק ב-15 בפברואר 2018. {{cite news}}:  (עזרה)
↑  News withdraws endorsement of Tracey Mann for 'birther' views, Hutchinson News, July 25, 2010. Retrieved November 5, 2019.
↑  McLean, Jim (13 בפברואר 2018). "Colyer Picks Real Estate Operator Tracey Mann As Kansas Lt. Governor". KCUR. נבדק ב-14 בפברואר 2018. {{cite web}}:  (עזרה)
↑  Former Kansas Lt. Gov. announces candidacy for Congress, KWCH, September 9, 2019. Retrieved November 5, 2019.
↑  Kali Barnett wins Democratic seat for U.S. House District 1, KSNT, Tiffany Littier, August 4, 2020. Retrieved August 5, 2020.
↑  McLean, Jim (13 בפברואר 2018). "Colyer Picks Real Estate Operator Tracey Mann As Kansas Lt. Governor". KCUR. נבדק ב-14 בפברואר 2018. {{cite web}}:  (עזרה)
| --- | --- |
בקרת זהויות :  US Congress: M000871
בלייק מור

בלייק דייוויד מור (באנגלית: Blake David Moore; נולד ב-22 ביוני 1980) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת יוטה. טרם היבחרו לקונגרס האמריקאי בבחירות 2020, היה מור דיפלומט בשירות החוץ של ארצות הברית.